Diari Oficial de la Generalitat Valenciana


Sumari del DOGV 8272, del 12-04-2018 (2018/3596)

DECRET 43/2018, de 6 d'abril, del Consell, d'implantació del programa de doctorat en Humanitats per al Món Contemporani en la Universitat Cardenal Herrera - CEU.
-----------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3596


Data del document
:   06-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 43/2018, de 6 d'abril, del Consell, d'implantació del programa de doctorat en Humanitats per al Món Contemporani en la Universitat Cardenal Herrera - CEU. [2018/3596]  
La Universitat Cardenal Herrera - CEU ha sol·licitat, el 13 de gener de 2017, la implantació del programa de doctorat en Humanitats per al Món Contemporani per l'Escola Internacional de Doctorat (CEINDO), amb la Universitat Abat Oliba - CEU i la Universitat San Pablo - CEU (coordinadora).  
De conformitat amb la Llei orgànica 6/2001, de 21 de desembre, d'universitats; la Llei 4/2007, de 9 de febrer, de la Generalitat, de coordinació del sistema universitari valencià; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; el Reial decret 420/2015, de 29 de maig, de creació, reconeixement, autorització i acreditació d'universitats i centres universitaris, i el Reial decret 99/2011, de 28 de gener, pel qual es regulen els ensenyaments oficials de doctorat.  
D'acord amb el que estableix l'article 16 de l'Ordre 86/2010, de 15 de novembre, de la Conselleria d'Educació, que estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana, correspon al Consell, per decret, acordar la implantació dels ensenyaments conduents a l'obtenció dels títols esmentats.  
En l'expedient consta la justificació per la Universitat del compliment dels requisits exigits per la normativa vigent. La Comissió de Verificació i Acreditació de Plans d'Estudis del Consell d'Universitats, en la sessió del dia 20 de juliol de 2016, va resoldre verificar en sentit positiu el programa de doctorat mencionat i el Consell Valencià d'Universitats i de Formació Superior ha sigut informat de la proposta de reconeixement de l'ensenyament en la sessió de 12 de juliol de 2017.  
  
Per això, vista la legislació abans esmentada, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 6 d'abril de 2018  
  
DECRETE  
  
Primer. Autorització implantació títol de doctorat  
Es reconeix la implantació del programa del Doctorat en Humanitats per al Món Contemporani a la CEU Escola Internacional de Doctorat de la Universitat Cardenal Herrera - CEU, amb efectes des de la seua impartició. Es tracta d'un programa de doctorat interuniversitari entre les universitats Cardenal Herrera - CEU, la Universitat Abat Oliba - CEU i la Universitat San Pablo - CEU, que n'és la coordinadora.  
  
  
Segon. Comunicació al Ministeri i RUCT  
D'aquesta autorització s'informarà el Ministeri d'Educació, Cultura i Esport, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Tercer. Seguiment plans d'estudi  
El seguiment del pla d'estudis verificat pel Consell d'Universitats el realitzarà l'Agència Valenciana d'Avaluació i Prospectiva als dos anys de la seua implantació, excepte en el cas que aquest procés se superpose a la renovació d'acreditació d'aquest.  
  
Quart. Renovació acreditació  
Abans del transcurs de sis anys a comptar de la data de la seua verificació inicial o des de la seua última acreditació, el títol haurà d'haver renovat la seua acreditació en els termes establerts en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
  
Cinqué. Limitació de la despesa  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atés amb els mitjans personals i materials de la universitat.  
  
Sisé. Eficàcia  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
Contra aquesta autorització, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 6 d'abril de 2018  
  
El president de la Generalitat,  
XIMO PUIG I FERRER  
  
El conseller d'Educació,   
Investigació, Cultura i Esport,  
VICENT MARZÀ IBÁÑEZ